62017TJ0571_INF
Vispārējās tiesas (astotā palāta) 2020. gada 2. aprīļa spriedums –
UG/Komisija
(lieta T‑571/17)
Civildienests – Līgumdarbinieki – Uz nenoteiktu laiku noslēgts līgums – Pārējo darbinieku nodarbināšanas kārtības 47. panta c) punkta i) apakšpunkts – Līguma izbeigšana, iesniedzot uzteikumu – Līguma izbeigšanas iemesli – Ar dienesta interesēm nesaderīga uzvedība dienestā un attieksme pret darbu – Acīmredzama kļūda vērtējumā – Faktisko apstākļu saturiskās pareizības pārbaude – Pierādījumu neesamība – Atbildība – Mantiskais kaitējums – Maksājamo algu samaksa
1.
Ierēdņu celta prasība – Nelabvēlīgs akts – Jēdziens – Komisijas vēstule, ar kuru līgumdarbiniekam tiek paziņots par tās nodomu izbeigt viņa līgumu uz nenoteiktu laiku – Izslēgšana – Lēmums izbeigt līgumu uz nenoteiktu laiku – Iekļaušana
(Civildienesta noteikumu 90. panta 2. punkts un 91. panta 1. punkts; Pārējo darbinieku nodarbināšanas kārtības 3.a pants, 47. panta c) punkta i) apakšpunkts, kā arī 138. pants)
(skat. 31.–35. punktu)
2.
Ierēdņu celta prasība – Nelabvēlīgs akts – Lēmums par galīgā novērtējuma ziņojuma pieņemšanu – Iepriekšēja administratīva sūdzība – Neesamība – Nepieņemamība
(LESD 270. pants; Civildienesta noteikumu 43. panta 1. daļa, 90. panta 2. punkts un 91. panta 2. punkts; Pārējo darbinieku nodarbināšanas kārtības 3.a pants un 87. panta 1. punkts)
(skat. 36.–39. punktu)
3.
Ierēdņi – Līgumdarbinieki – Uz nenoteiktu laiku noslēgta līguma izbeigšana – Administrācijas rīcības brīvība – Administrācijas rūpības pienākums – Attiecīgā darbinieka interešu ņemšana vērā – Pārbaude tiesā – Robežas
(Pārējo darbinieku nodarbināšanas kārtības 47. panta c) punkts)
(skat. 59.–61., 77., 78. punktu)
4.
Ierēdņi – Iestāžu ārpuslīgumiskā atbildība – Nosacījumi – Prettiesiskums – Kaitējums – Cēloņsakarība – Pierādīšanas pienākums
(LESD 340. panta 2. daļa)
(skat. 82.–85., 88. punktu)
5.
Ierēdņu celta prasība – Prasība par zaudējumu atlīdzību, kas celta ārpus pirmstiesas procedūras atbilstoši Civildienesta noteikumiem – Nepieņemamība
(Civildienesta noteikumu 90. un 91. pants)
(skat. 94.–96. punktu)
6.
Ierēdņu celta prasība – Priekšmets – Rīkojums administrācijai – Nepieņemamība
(LESD 266. un 270. pants; Civildienesta noteikumu 91. pants)
(skat. 101., 108. punktu)
Priekšmets
Prasība, kas ir pamatota ar LESD 270. pantu un ar ko tiek lūgts, pirmkārt, atcelt 2016. gada 17. oktobra lēmumu, ar kuru Komisijas “Luksemburgas Infrastruktūras un loģistikas” birojs (OIL) no 2017. gada 20. augusta ir izbeidzis prasītājas darba līgumu, pamatojoties uz Eiropas Savienības Pārējo darbinieku nodarbināšanas kārtības 47. panta c) punkta i) apakšpunktu, un, otrkārt, atlīdzināt materiālo kaitējumu, kas prasītājai esot nodarīts šī lēmuma dēļ, kā arī morālo kaitējumu, kas tai esot nodarīts pazemojošas izturēšanās pret viņu darbības arodbiedrībā un bērna kopšanas atvaļinājuma izmantošanas dēļ.
Rezolutīvā daļa
1)
Atcelt Eiropas Komisijas 2016. gada 17. oktobra lēmumu par līguma, kas ar UG noslēgts uz nenoteiktu laiku, izbeigšanu.
2)
Puses trīs mēnešu laikā no šā starpsprieduma pasludināšanas brīža iesniedz Vispārējai tiesai vai nu informāciju par finansiālas kompensācijas – saistībā ar to, ka 2016. gada 17. oktobra lēmums ir prettiesisks – summu, par ko tās būs vienojušās, vai, ja šāda vienošanās netiks panākta, – savus uz aprēķiniem balstītos prasījumus attiecībā uz šo summu.
3)
Pārējā daļā prasību noraidīt.
4)
Lēmuma par tiesāšanās izdevumiem pieņemšanu atlikt.